text: Юныя таленты Барысаўскай зямлі
  Юныя таленты Барысаўскай зямлі
  У ДУК «Барысаўская цэнтральная раённая бібліятэка імя І. Х. Каладзеева» 17 снежня 2019 года адбылося пасяджэнне экспертнай камісіі на прадмет прысваення звання «Заслужаны аматарскі калектыў Рэспублікі Беларусь» узорнай мастацкай студыі «Палітра» ДУА «Вучэбна-педагагічны комплекс яслі сад-сярэдняя школа № 24 г. Барысава» пад кіраўніцтвам настаўніка‑метадыста Марыі Мікалаеўны Ржэуцкай.
  У склад камісіі ўваходзілі: лаўрэат Дзяржаўнай прэміі Рэспублікі Беларусь «За духоўнае адраджэнне», доктар мастацтвазнаўства, прафесар, старшыня Беларускага саюза майстроў народнай творчасці, вядомы беларускі мастацтвазнаўца і этнолаг Яўген Міхайлавіч Сахута; дырэктар ДУ «Мінскі абласны цэнтр народнай творчасці» Ірына Рышардаўна Пазняк; метадыст аддзела арганізацыйна-метадычнага суправаджэння маладзёжных ініцыятыў ДУА «Мінскі абласны інстытут развіцця адукацыі» Наталля Уладзіміраўна Музычкіна і дырэктар ДУА «Вучэбна-педагагічны комплекс яслі сад‑сярэдняя школа № 24 г. Барысава» Таццяна Мікалаеўна Пракапенкава.
  У галерэі «ARTквартал» госці пазнаёміліся з выставай «Вобраз Радзімы – крыніца празрыстая…» юных мастакоў узорнай студыі «Палітра». Сустрэча завяршылася экскурсіяй па карціннай галерэі Валерыя Шкарубы, якую для паважаных гасцей правяла загадчык аддзела галерэйна-выставачнай дзейнасці Таццяна Анатольеўна Кірылава.